CELEX: C2007/042/70
Language: et
Date: 2007-02-24 00:00:00
Title: Kohtuasi T-410/06: 21. detsembril 2006 esitatud hagi — Foshan City Nanhai Golden Step Industrial versus nõukogu

24.2.2007   
            
            
               ET
            
            
               Euroopa Liidu Teataja
            
            
               C 42/40
            
         21. detsembril 2006 esitatud hagi — Foshan City Nanhai Golden Step Industrial versus nõukogu
   (Kohtuasi T-410/06)
   (2007/C 42/70)
   Kohtumenetluse keel: inglise
   Pooled
   
      Hageja: Foshan City Nanhai Golden Step Industrial Co. Ltd (Hong Kong, Hiina) (esindajad: solicitor I. MacVay, R. Thompson, QC ja barrister K. Beal)
   
      Kostja: Euroopa Liidu Nõukogu
   Hageja nõuded
   
               —
            
            
               Tühistada nõukogu määrus (EÜ) nr 1472/2006 hagejat puudutavas osas;
            
         
               —
            
            
               mõista kohtukulud välja nõukogult.
            
         Väited ja peamised argumendid
   Toetudes EÜ asutamislepingu artiklile 230, palub hageja käesolevas hagis tühistada vaidlustatud määrus ulatuses, milles sellega kehtestatakse lõplikud dumpinguvastased tollimaksud tema ekspordile Euroopa Liitu.
   Hageja esitab oma hagi toetuseks järgmised neli väidet:
   
               —
            
            
               hageja väidab, et komisjoni arvutus kasumimarginaali kohta, mida tuleb kasutada hageja normaalväärtuse arvestusliku väärtuse arvutamiseks, on kehtetu ilmse vea tõttu ja/või see rikub tema kaitseõigust;
            
         
               —
            
            
               lisaks väidab hageja, et komisjon on väidetavalt rikkunud algmääruse artikli 3 nõudeid ja/või on teinud ilmse hindamisvea, kui ta ei ole võtnud arvesse asjassepuutuvat teavet turustruktuuri kohta ja eelkõige, kui ta ei ole arvestanud sõltumatute vahendajate olulist rolli hageja toodetud kaupade tarnimisel;
            
         
               —
            
            
               hageja väitel on komisjon täiendavalt rikkunud algmääruse artiklit 20 ja/või olulisi menetlusnorme ja/või tema kaitseõigust, kui ta ei ole hagejale korrektselt teatanud komisjoni poolt ajavahemikul 7. juulist kuni 28. juulini 2006 tehtud ettepanekutest lõplike meetmete olulise muutmise kohta;
            
         
               —
            
            
               viimasena väidab hageja, et vaidlustatud määrus on kehtetu ka ilmse hindamisvea tõttu, mis on tehtud olulise kahju määratlemisel ja hagejale kehtestatud tollimaksude põhjendamisel kahju ulatuse ja kestusega.